รัฐบาลไทย-ข่าวทำเนียบรัฐบาล-รัฐบาลเชิญชวนคนไทย  ชมนิทรรศการพระบิดาแห่งการจัดการทรัพยากรน้ำ     “สายน้ำของพระราชา”  1 ในนิทรรศการพระบิดาแห่งศาสตร์ 9 แขนง
วันพฤหัสบดีที่ 6 ธันวาคม 2561
รัฐบาลเชิญชวนคนไทย  ชมนิทรรศการพระบิดาแห่งการจัดการทรัพยากรน้ํา     “สายน้ําของพระราชา”  1 ในนิทรรศการพระบิดาแห่งศาสตร์ 9 แขนง
รัฐบาลเชิญชวนคนไทยชมนิทรรศการพระบิดาแห่งการจัดการทรัพยากรน้ํา  “สายน้ําของพระราชา” 1 ในนิทรรศการพระบิดาแห่งศาสตร์ 9 แขนง
วันนี้ (5 ธันวาคม 2561) เวลา 07.45 น. ณ ท้องสนามหลวง พลเอก ประยุทธ์ จันทร์โอชา นายกรัฐมนตรี เป็นประธานเปิดนิทรรศการพระบิดาแห่งศาสตร์ 9 แขนง และนิทรรศการธงชาติไทย โดยมีนางนราพร จันทร์โอชา ภริยา คณะองคมนตรีและคู่สมรส ประธานองค์กรอิสระและคู่สมรส คณะรัฐมนตรีและคู่สมรส เลขาธิการนายกรัฐมนตรี ผู้ว่าราชการกรุงเทพมหานคร ผู้บัญชาการเหล่าทัพและผู้บัญชาการตํารวจแห่งชาติ หัวหน้าส่วนราชการ เข้าร่วมงานในครั้งนี้
โอกาสนี้ นายกรัฐมนตรีทําพิธีกดปุ่มเปิดนิทรรศการพระบิดาแห่งศาสตร์ 9 แขนง และนิทรรศการธงชาติไทย พร้อมเยี่ยมชมนิทรรศการต่าง ๆ ด้วยความสนใจ โอกาสนี้ นายกรัฐมนตรีกล่าวตอนหนึ่งว่า ขอให้คนไทยทุกคนนําหลักแนวคิดของพระบาทสมเด็จพระเจ้าอยู่หัว รัชกาลที่ 9 ที่ทรงพระราชทานแนวพระราชดําริการพัฒนาแหล่งน้ําและแนวพระราชดําริการจัดการระบบการบริหารจัดการน้ํา ที่จะช่วยแก้ไขและป้องกันปัญหาจากน้ําได้อย่างมีประสิทธิภาพยิ่ง เราทุกคนต้องไม่ลืมพระมหากรุณาธิคุณที่มีคุณูปการยิ่งต่อประเทศชาติในการบริหารจัดการทรัพยากรน้ํา ซึ่งเป็นต้นทุนหลักของชีวิต ที่สามารถแก้ไขปัญหาและสร้างความกินดีอยู่ดีของชีวิต ทําให้พระองค์เปรียบเสมือน "พระบิดาแห่งการจัดการทรัพยากรน้ํา" ที่คนไทยมิอาจลืมเลือนได้
ทั้งนี้ รัฐบาลได้กําหนดจัดกิจกรรมเนื่องในวันคล้ายวันเฉลิมพระชนมพรรษา พระบาทสมเด็จพระปรมินทรมหาภูมิพลอดุลยเดช บรมนาถบพิตร วันชาติ และ วันพ่อแห่งชาติ 5 ธันวาคม 2561 ณ บริเวณท้องสนามหลวง ระหว่างวันที่ 5- 9 ธันวาคม 2561 เพื่อแสดงออกถึงความจงรักภักดีและน้อมรําลึกในพระมหากรุณาธิคุณ โดยภายในงานมีการจัดแสดงนิทรรศการเทิดพระเกียรติและเชิดชูสดุดีพระเกียรติคุณที่ทรงเป็นพระบิดาแห่งศาสตร์ 9 แขนง ซึ่งสํานักงานทรัพยากรน้ําแห่งชาติเป็นหน่วยงานหลักบูรณาการจัดนิทรรศการในหัวข้อ พระบิดาแห่งการจัดการทรัพยากรน้ํา “สายน้ําของพระราชา” โดยรูปแบบนิทรรศการจะเป็นสื่อผสมด้วยความยิ่งใหญ่ของแบบจําลองขนาดใหญ่เสมือนจริง ความสูงกว่า 3 เมตร ประชาชนสามารถเยี่ยมชม ร่วมถ่ายภาพ เรียนรู้หลักการบริหารจัดการทรัพยากรน้ําตามศาสตร์พระราชา พร้อมร่วมกิจกรรมและรับของที่ระลึก
อนึ่ง นิทรรศการจะแบ่งเป็น 2 โซน ประกอบด้วย โซนนิทรรศการด้านนอก เป็นการแสดงแบบจําลองโครงการพัฒนาแหล่งน้ํา ตั้งแต่บนฟ้าจนออกสู่ทะเล ประกอบด้วย ศาสตร์ในพื้นที่ต้นน้ํา ด้วยการทําฝนหลวง การอนุรักษ์พื้นที่ต้นน้ําด้วยวิธีการต่างๆ การบริหารจัดการน้ําในพื้นที่ต้นน้ําด้วยระบบประปาภูเขา การก่อสร้างฝายมีชีวิต (ฝายต้นน้ําลําธาร) ศาสตร์ในพื้นที่กลางน้ํา ด้วยแบบจําลองการสร้างเขื่อนเก็บกักน้ํา โครงการแก้มลิง ทฤษฎีใหม่ ระบบกระจายน้ํา คันกั้นน้ํา และศาสตร์ในพื้นที่ปลายน้ํา ด้วยแบบจําลองประตูระบายน้ํา
สําหรับโซนนิทรรศการด้านใน เป็นศิลปะพนังปั้นนูนต่ําพ่นทราย ซึ่งเป็นเทคนิคพิเศษ จําลองโครงการพัฒนาแหล่งน้ําอันเนื่องมาจากพระราชดําริตั้งแต่ต้นน้ํา กลางน้ําจนถึงปลายน้ํา พร้อมสื่อผสมผ่านจอ LED เรียงร้อยรายละเอียดโครงการพระราชดําริในพื้นที่ต่างๆ ภาพพระราชกรณียกิจของรัชกาลที่ 9 ที่ยังประโยชน์กับปวงชนชาวไทยตราบจนทุกวันนี้
ทั้งนี้ การจัดนิทรรศการพระบิดาแห่งศาสตร์ 9 แขนงในครั้งนี้ ประกอบไปด้วย นิทรรศการพระบิดาแห่งการจัดการทรัพยากรน้ํา พระบิดาแห่งเทคโนโลยีของไทย พระบิดาแห่งฝนหลวง พระบิดาแห่งนวัตกรรมไทย พระบิดาแห่งการประดิษฐ์ไทย พระบิดาแห่งการอนุรักษ์มรดกไทย พระบิดาแห่งการวิจัยไทย พระบิดาแห่งมาตรฐานการช่างไทย พระบิดาแห่งการวิจัยและพัฒนาข้าวไทย และการจัดแสดงนิทรรศการเกี่ยวกับธงชาติไทย
...........................
กลุ่มประชาสัมพันธ์และเผยแพร่ สํานักโฆษก